62020TO0729(01)_INF
Определение на Общия съд (четвърти състав) от 3 ноември 2021 г. —Aurubis/Комисия
(Дело T‑729/20)
„Жалба за отмяна — Околна среда — Директива 2003/87/ЕО — Парникови газове — Разпределяне на квоти за емисии — Искане за прехвърляне на Германия на сертификати за емисии — Искане, отправено в рамките на национално производство за постановяване на привременни мерки, за да се обезпечи полезният ефект на преюдициалното производство по дело C‑271/20 — Отказ на Комисията — Процесуална легитимация — Липса на пряко засягане — Недопустимост“
1.
Иск за установяване на неправомерно бездействие — Неправомерно бездействие — Понятие — Бездействие — Акт, който не е удовлетворителен за ищеца — Изключване
(член 265 ДФЕС)
(вж. т. 23, 28 и 29)
2.
Жалба за отмяна — Актове, подлежащи на обжалване — Актове, предназначени да произведат правно действие — Произнасяне на Комисията по искане на национален орган — Включване
(член 263 ДФЕС)
(вж. т. 30)
3.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Адресирано до национален орган решение на Комисията, с което му се отказва прехвърляне на допълнителни квоти за емисии на парникови газове до окончателното приключване на национално съдебно производство — Жалба на жалбоподателя в националното съдебно производство — Решение, което не поражда пряко последици за правното положение на този жалбоподател — Национален орган, който няма компетентност за прилагането на това решение към момента на приемането му — Липса на пряко засягане — Недопустимост
(член 263, четвърта алинея ДФЕС)
(вж. т. 33, 34, 38 и 40—55)
4.
Жалба за отмяна — Физически или юридически лица — Актове, които ги засягат пряко и лично — Кумулативни условия — Недопустимост на жалбата при неизпълнение на едно от тези условия
(член 263, четвърта алинея ДФЕС)
(вж. т. 35)
Предмет
Искане на основание член 263 ДФЕС за отмяна на писмото на Комисията от 8 декември 2020 г., с което тази институция отхвърля искането на Deutsche Emissionshandelsstelle (Германска служба за търговия с квоти за емисии) най-късно до 31 декември 2020 г. като привременна мярка да прехвърли по националната партида на Федерална република Германия или евентуално по операторската партида на жалбоподателя брой квоти за емисии на парникови газове, равен на броя допълнителни квоти, за които жалбоподателят е направил искане пред Verwaltungsgericht Berlin (Административен съд Берлин, Германия) да бъдат разпределени безплатно за третия период на търговия с квоти за емисии на парникови газове
Диспозитив
1)
Отхвърля жалбата като недопустима.
2)
Осъжда Aurubis AG да заплати съдебните разноски, включително по обезпечителното производство.